Folketing
2005-04-21

Det, der undrer lidt, er selvfølgelig at høre Venstres ordfører i så højstemt et toneleje tale om, hvor vigtigt det er at have alsidighed og bidrage til den demokratiske debat, samtidig med at man med den anden hånd fra regeringens side endnu en gang skærer i portostøtten, som vi ved vil ramme 18 blade ud over de 300 fagblade, der blev ramt ved den seneste forringelse af portostøtten. Er hr. Jens Rohde ikke enig i, at det kan lyde en anelse hyklerisk i dag – uden at der kommer en eneste ekstra krone ind i bladstøtteordningerne – at tale om alsidighed og vigtighed i forhold til den demokratiske debat? Og samtidig med det er der en anden minister, der skærer i portostøtten oven i den beskæring, der i forvejen er sket, og som har kostet utallige blade livet. (Kort bemærkning).